El Partio Indipendentista Portorican el xe on partio połitego portorican che el sostien ła canpagna par ł'indipendensa de Porto Rico dai Stati Unii. El xe un dei tri prinsipałi partii połiteghi de Porto Rico e el secondo pì vecio. Tuti quei ca se identifega co ł'ideołozia del PIP i xe ciamà de sołito , , o anca, in inglexe, . El partio el ga partesipà a łe ełesion come movimento pro-indipendendita otegnendo dei boni risultati. El Partio el xe sta fondà el 20 de otobre, 1946 da Gilberto Concepción de Gracia che el provegneva dal partio democratico. Inte el 1971, el candidado a governador del PIP, Rubén Berríos, che el gaveva ałora 31 ani, el ga protestà contro ła marina mericana a Culebra. Durante łe elesion del 1972 el PIP el ga avù el pì grande suceso de ła so storia quando el gaveva fato on programa sociałista a favore dei laoradori e a favor dei poareti. On ano dopo Rubén Berríos, durante 'n'asenblea del partio el ga dichiarà che el partio nol gaveva on programa Marxista-Leninista ma pitosto el se riconoseva inte el laburismo social-democratego. Inte el 1999, i leaders del PIP, specialmente Rubén Berríos, i stai coinvolti inte łe proteste scuminsià dai sitadini de Vieques contro ła prexensa de ła marina miłitare 'mericana inte ł'ixoła. Durante łe ełesion del 2004, el PIP el gera in serio pericoło de perdare el riconosimento ufisiale, avendo otegnuo soło el 2,4% dei voti par el gobernatorato . El sinboło del PIP el xe na bandiera verde co na croxe bianca. Par el PIP, el cołore verde el signifega speransa de esare łibari, e ła croxe bianca, el sacrificio. Puerto Rican Independence Party .